Държавен вестник, бр. 103, 2016 г., стр. 106

СТР.  106	
Д Ъ Р Ж А В Е Н  В Е С Т Н И К 	
БРОЙ  103
БЪЛГАРСКА НАРОДНА БАНКА
НАРЕДБА № 23  
от 16 декември 2016 г.
за условията и реда за изплащане на гаран­
тираните размери по влоговете 
Общи положения
Чл. 1. С тази наредба се уреждат условията 
и редът за изплащане от Фонда за гаран-
тиране на влоговете в банките (Фонда) на 
гарантираните размери по влогове в банки 
по чл. 1, ал. 2 и 3 от Закона за гарантиране 
на влоговете в банките (ЗГВБ) в случаите по 
чл. 20, ал. 1 ЗГВБ.
Размер на гаранцията
Чл. 2. (1) Гаранцията по влоговете се из-
плаща в посочения в чл. 9, ал. 1 ЗГВБ размер. 
(2) Отговарящите на условията по чл. 10, 
ал. 1 ЗГВБ влогове придобиват право на гаран-
ция за всяко вземане на вложител поотделно.
Информация за гарантираните влогове
Чл. 3. (1) В срока по чл. 20, ал. 3 ЗГВБ 
назначеният квестор, временен или извънреден 
управител, ликвидатор, временен синдик или 
синдик е длъжен да предостави в електронна 
форма на Фонда информация за всеки вло-
жител в банката със съдържание и във форма 
съгласно издадени от Управителния съвет на 
Фонда указания по чл. 7, т. 19 ЗГВБ.
(2) Информацията по ал. 1 следва да съ-
държа най-малко следните данни:
1. индивидуализация на вложителя;
2. притежаваните от един вложител влогове;
3. обстоятелствата и основанията за изключ-
ване на влога от общия размер на гаранцията; 
4. информация за наложени тежести и 
обезпечения върху сметките на вложителите;
5. информация за обстоятелства по влогове, 
отговарящи на условията по чл. 10, ал. 1 ЗГВБ; 
6. информация за влогове, възникнали в 
резултат на извършени разпоредителни дейст-
вия с влогове по смисъла на чл. 9, ал. 2 ЗГВБ, 
включваща информация, свързана с правните 
основания за извършените разпоредителни 
действия;
7. информация за дължимата относно влога 
гаранция, която Фондът трябва да изплати на 
лице, посочено с влязъл в сила акт на орган на 
съдебната власт като имащо право да получи 
съответната сума от гаранцията по влога;
8. гарантирания размер по влоговете на 
съответния вложител.
(3) Управителният съвет на Фонда може да 
изисква и друга допълнителна информация, 
необходима за изплащане на гарантираните 
суми по влоговете.
(4) Квесторът, временният или извънред-
ният управител, ликвидаторът, временният 
синдик или синдикът установява информа-
цията по ал. 2, т. 1 – 8 с всички допустими 
от закона способи.
(5) Квесторът, временният или извънред-
ният управител, ликвидаторът, временният 
синдик или синдикът информира Фонда в 
електронна форма относно промяна в инфор-
мацията по ал. 2, т. 1 – 8 в следните случаи: 
1. при получаване на нови данни или про-
мени в предоставената информация;
2. когато има влязло в сила решение на 
съда, с което на лице е признато правото да 
получи претендирано от него вземане от влог.
(6) Квесторът, временният или извънред-
ният управител, ликвидаторът, временният 
синдик или синдикът носи отговорност за 
достоверността на представената на Фонда 
информация.
Обслужваща банка
Чл. 4. (1) Управителният съвет на Фонда 
определя една или повече обслужващи бан-
ки, чрез които ще се извърши изплащане на 
гарантираните суми по влоговете.
(2) Във връзка с ал. 1 Управителният съ-
вет на Фонда изисква от управление „Банков 
надзор“ на БНБ актуална информация за 
финансовото състояние на определените от 
Управителния съвет на Фонда банки.
(3) Председателят на Управителния съвет 
на Фонда, обслужващата банка и квесторът, 
временният или извънредният управител, 
ликвидаторът, временният синдик или син-
дикът сключват договор, с който се уреждат 
условията и редът за изплащане на гаранти-
раните суми по влоговете.
(4) Обслужващата банка предоставя пе-
риодично или при поискване от Фонда ин-
формация за изплатените гарантирани суми 
по влоговете. 
Определяне на гарантирания размер на влога
Чл. 5. (1) В срок до два работни дни от 
датата на издаване на акт по чл. 20, ал. 1 
ЗГВБ квесторът, временният или извънредният 
управител, ликвидаторът, временният син-
дик или синдикът е длъжен да представи на 
Фонда информацията по чл. 3, ал. 2, т. 1 – 8. 
Информацията се подписва с електронен под-
пис от квестора, временния или извънредния 
управител, ликвидатора, временния синдик 
или синдика.
(2) Фондът извършва проверка за съот-
ветствието на информацията по чл. 3, ал. 2, 
т. 1 – 7 с информацията по чл. 3, ал. 2, т. 8. 
(3) В случай че при проверката по ал. 2 се 
установят грешки или несъответствия, Фондът 
незабавно уведомява квестора, временния 
или извънредния управител, ликвидатора, 
временния синдик или синдика.
(4) Установените грешки или несъответ-
ствия по ал. 3 следва да се отстранят не по-
късно от 10,00 ч. на деня, предхождащ началния 
ден на изплащане, от квестора, временния 
или извънредния управител, ликвидатора, 
временния синдик или синдика.